Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: a 25/1999. (VII. 6.) OM rendelethez
Paragraph Index: 903

b) Speciális szaktudományi alapozó képzés: játékkészítés, technikák és módszerek a játékkészítésben, alkalmazott drámajáték, bábcsoportvezetés, játék és kommunikáció, nyelvi játékok, vizuális játékok, játék a zenével, zenében, mozgásos játékok (szabályjátékok, táncjáték, néptánc). 5.2. Metodikai és gyakorlati képzés speciális területei (a tanórákban kifejezett képzési idő 40—50%-a) A gyakorlati képzés jelentős formája az önismereti és képességfejlesztő tréning. Olyan kapcsolatépítő, valamint játék képességeket és készségeket fejleszt, amelyek az adott területen növelik a személyes kapcsolatok és hatások eredményességét, a játék elfogadását és a játék korhatárának kiszélesítését. A cél eléréséhez szükséges a kreatív szemléleten alapuló tervező és szervező képesség fejlesztése, amely birtokában a jelölt képessé válik a gyermek és felnőtt szabadidős tevékenységének befolyásolására, irányítására. A hallgatók gyakorolják a célok eléréséhez szükséges marketing tevékenységet. A gyakorlati képzés színterei: intézmények (terepek) és intézményen kívüli gyakorlóhelyek.

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes